Az adakozás lehetőségét hirdetem a Szentírás szavaival: „Legyetek irgalmasok, amint Mennyei Atyátok is irgalmas. Adjatok és adatik nektek! Amilyen mértékkel ti mértek, olyan mértékkel mérnek viszonzásul nektek is!” (Lk. 6,36.38.)

Eddigi adományaikat köszönjük szépen!

A nyári táborok támogatására külön perselyt helyeztünk ki, hogy minél többen részt tudjanak venni a lelki heteken.

Gyülekezetünk számlaszáma: **11702036-20004484**

A mai napon részesült a keresztség szentségében Szinger-Jantek Levente, Szinger Patrik és Jantek Lilla fia. Isten gazdag áldását kívánjuk a család minden tagjának életére!

**Alkalmaink**:

**Június 18-án, vasárnap este 6h-kor lesz a Zákányi Zsolt Református Vegyeskar nyárváró koncertje lesz a templomban.**

A **Házaskör következő tervezett időpontja június 23. péntek este 7h a parókia kertjében**.

A **Protestáns Kör következő rendezvénye június 21-én lesz az evangélikus templomban este 7h-kor.**

A gyülekezetünkben munkacsoportokat szeretnénk felállítani, akik segítik a gyülekezet vezetésének munkáját. Már többen jelentkeztek, de még várjuk a testvérek jelentkezését. Munkacsoportok: jogi, épület fenntartási, szociális-diakóniai, missziói, pénzügyi-gazdasági, média-informatikai munkacsoportokat szeretnénk létrehozni. Aki szívesen vállalna szolgálatot valamelyik munkacsoportban, kérjük, hogy nagytiszteletű úrnál jelentkezzen!

**Hittantábor**: június 26-30. hétfőtől péntekig között lesz a parókia területén. A nagycsoportos és a kisiskolás gyermekeket várjuk. Jelentkezni online a [www.fatorony.hu](http://www.fatorony.hu/) honlapon vagy a hitoktatóknál lehet.

**Konfirmandusoknak, fiataloknak lelki hétvég**é szervezünk Gárdonyban július 14-17 között, péntektől, hétfőig a Gárdonyi Református Gyülekezet ifjúsági szállásán. Jelentkezni a lelkészeknél lehet.

A nyári **gyülekezeti lelki hét** július 24-29. között lesz Mályiban. Várjuk az egyedülálló, családos, idősebb, fiatalabb testvéreket is a lelki hétre. Jelentkezni online felületen lehet.

További információt gyülekezetünkről a [www.fatorony.hu](http://www.fatorony.hu/) honlapon találnak.

Az Úr Jézus Krisztus legyen gyülekezetünk őriző pásztora!